ເຈົ້າ​ໜ້າ​ທີ່ຮັກສາ​ຄວາມ​ປອດ​ໄພ 7 ຄົນ ​ໃນ​ປາ​ກີ​ສຖານ ຖືກສັງຫານ
​ເຈົ້າ​ໜ້າ​ທີ່​ກ່າວ​ວ່າ ມີ​ປືນ​ທີ່​ບໍ່​ຊາບ​ຈໍາ​ນວນ ​ໄດ້ສັງຫານທະຫານ 6 ຄົນ ​ແລະຕໍາ​ຫຼວດ ຜູ້​ນຶ່ງ ​ແລະ​ຕໍາ​ຫຼວດອີກ 3 ຄົນ​ໄດ້​ຮັບ​ບາດ​ເຈັບ.
ທາງການປາກີສຖານ ກ່າວວ່າ ມືປືນກຸ່ມນຶ່ງໄດ້ສັງຫານເຈົ້າໜ້າທີ່ຮັກສາຄວາມປອດໄພ 7 ຄົນ ຢູ່ທີ່ຄ້າຍພັກເຊົາຊົ່ວຄາວຂອງທະຫານບົກ ໃນແຂວງ Punjab ທີ່ໂດຍທົ່ວໄປແລ້ວ ຂ້ອນຂ້າງສະງົບງຽບນັ້ນ ເຈົ້າໜ້າທີ່ກ່າວວ່າ ມີປືນທີ່ບໍ່ຊາບຈໍານວນ ໄດ້ສັງຫານທະຫານ 6 ຄົນ ແລະຕໍາຫຼວດ ຜູ້ນຶ່ງ ໃນເຊົ້າວັນຈັນມື້ນີ້ ແລະຕໍາຫຼວດອີກ 3 ຄົນໄດ້ຮັບບາດເຈັບ ການໂຈມຕີດັ່ງກ່າວແມ່ນມີຂຶ້ນ ໃນຂະນະທີ່ພວກປະທ້ວງຈໍານວນຫຼາຍພັນຄົນກໍາລັງ ເດີນຂະບວນຜ່ານເຂດນັ້ນ ໄປຍັງນະຄອນຫຼວງ Islamabad ເພື່ອປະທ້ວງຕໍ່ການເປີດ ຄືນໃໝ່ ເສັ້ນທາງລໍາລຽງສໍາພາລະຂອງ NATO ເຂົ້າໄປຍັງ Afghanistan ນັ້ນ ຄ້າຍທີ່ຖືກໂຈມຕີ ແມ່ນໄດ້ຕັ້ງຂຶ້ນ ເພື່ອຊອກຄົ້ນຫານັກບິນທີ່ຫາຍສາບສູນຄົນນຶ່ງແລະ ຊາກຫັກພັງຂອງເຮືອບິນເຮລິຄອບເຕີລໍານຶ່ງ ທີ່ໄດ້ຕົກລົງໃນເຂດນັ້ນເມື່ອໄວໆມານີ້